Komila Karamova. Karamova Komila Zaydullayevna () – oʻzbek davlat arbobi, Respublika Maʼnaviyat va maʼrifat markazi Qashqadaryo viloyati boʻlimi rahbari, Qashqadayro viloyati hokimi oʻrinbosari – oila va xotin-qizlar boshqarmasi boshligʻi vazifasini bajaruvchi. Qarshi shahar ijroiya qoʻmitasi mas’ul kotibi, Oʻzbekiston Respublikasi Oliy Majlisi Qonunchilik palatasi Mudofaa va xavfsizlik masalalari qoʻmitasining aʼzosi, Oʻzbekiston XDP Qarshi shahar Kengashi raisi, „Nasaf“ gazetasining bosh muharriri. „Mehnat shuhrati“ ordeni sohibasi. Biografiyasi. Karamova Komila Zaydullayevna 1960-yil 20-oktyabrda Qashqadaryo viloyati, Qarshi shahrida tavallud topgan. Millati oʻzbek. Oʻzbekiston Xalq demokratik partiyasi aʼzosi. 1982-yil Toshkent davlat universiteti (kunduzgi), 1988-yil Toshkent Oliy partiya maktabini (kunduzgi) tamomlagan. Maʼlumoti boʻyicha mutaxassisligi: jurnalist, siyosatshunos. 2021-yil „Mehnat shuhrati“ ordeni bilan taqdirlangan. Mehnat faoliyati:. 1982—1986-yillar – Nishon tumani gazetasi muharririning oʻrinbosari 1986—1988-yillar – Toshkent Oliy partiya maktabi tinglovchisi 1988—1991-yillar – Oʻzbekiston Kompartiyasi Qarshi shahar qoʻmitasining yoʻriqchisi 1991—1994-yillar – Qarshi shahar ijroiya qoʻmitasi mas’ul kotibi 1994—1995-yillar – Qarshi shahar Xotin-qizlar qoʻmitasining raisi 1995—2007-yillar – Oʻzbekiston XDP Qarshi shahar Kengashi 2-kotibi, raisi oʻrinbosari 2007—2010-yillar – Oʻzbekiston XDP Qarshi shahar Kengashi raisi, „Nasaf“ gazetasining bosh muharriri 2010—2014-yillar – Oʻzbekiston Respublikasi Oliy Majlisi Qonunchilik palatasi Mudofaa va xavfsizlik masalalari qoʻmitasining aʼzosi 2015—2020-yillar – Oʻzbekiston Respublikasi Oliy Majlisi Qonunchilik palatasi Mudofaa va xavfsizlik masalalari qoʻmitasining aʼzosi 2020—2022-yillar – Qashqadaryo viloyati Mahalla va oilani qoʻllab-quvvatlash boshqarmasi boshligʻining birinchi oʻrinbosari (viloyat hokimining xotin-qizlar masalalari boʻyicha maslahatchisi) 2022-2024-yillar Qashqadaryo viloyati hokimi oʻrinbosari-oila va xotin-qizlar boshqarmasi boshligʻi vazifasini bajaruvchi. 2024-yildan hozirgi vaqtgacha Respublika Maʼnaviyat va maʼrifat markazi Qashqadaryo viloyati boʻlimi rahbari.